พระราชกฤษฎีกาเปลี่ยนแปลงเขตเทศบาลเมืองสุพรรณบุรีจังหวัดสุพรรณบุรี(ฉบับที่ ๒) พ.ศ. ๒๕๐๙ ภูมิพลอดุลยเดชป.ร.ให้ไว้ ณวันที่ ๒๑ กุมภาพันธ์ พ.ศ. ๒๕๐๙เป็นปีที่๒๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองสุพรรณบุรีจังหวัดสุพรรณบุรี เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองสุพรรณบุรีจังหวัดสุพรรณบุรี (ฉบับที่ ๒) พ.ศ. ๒๕๐๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองสุพรรณบุรี จังหวัดสุพรรณบุรี ซึ่งได้กำหนดไว้ตามมาตรา๓ แห่งพระราชกฤษฎีกาเปลี่ยนแปลงเขตเทศบาลเมืองสุพรรณบุรี จังหวัดสุพรรณบุรี พ.ศ.๒๔๙๘ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมคลองส่งน้ำชลประทานฝั่งตะวันออก ห่างจากศูนย์กลางทางหลวงแผ่นดินหมายเลข ๘ สายนครปฐม - สุพรรณบุรี ไปทางทิศเหนือตามแนวเส้นตั้งฉาก๓๐๐ เมตร เป็นเส้นตรงไปทางทิศตะวันออก ถึงหลักเขตที่ ๒ ซึ่งตั้งอยู่ริมแม่น้ำสุพรรณบุรีฝั่งตะวันตกห่างจากศูนย์กลางสะพานข้ามแม่น้ำสุพรรณบุรี ๓๕ เมตรจากหลักเขตที่ ๒ เลียบตามริมแม่น้ำสุพรรณบุรีฝั่งตะวันตกไปทางทิศเหนือ ถึงหลักเขตที่ ๓ ซึ่งตั้งอยู่ริมแม่น้ำสุพรรณบุรีฝั่งตะวันตก ห่างจากศาลาท่าน้ำวัดสารภี๒๐๐ เมตรจากหลักเขตที่ ๓ เป็นเส้นตรงไปทางทิศตะวันออกเฉียงใต้ ผ่านทางหลวงสายจังหวัดสุพรรณบุรี- ศรีประจันต์ ตรง กม. ๐ ถึงหลักเขตที่ ๔ ซึ่งตั้งอยู่ริมคลองส่งน้ำชลประทานซอยแยกขวา๑ ฝั่งตะวันตกจากหลักเขตที่ ๔ เป็นเส้นตรงไปทางทิศตะวันออก ถึงหลักเขตที่๕ ซึ่งตั้งอยู่ห่างจากริมคลองส่งน้ำชลประทาน ซอยแยกขวา ๑ ฝั่งตะวันออก ตามแนวเส้นตั้งฉาก๒๐๐ เมตรด้านตะวันออก จากหลักเขตที่ ๕เป็นเส้นขนานกับคลองส่งน้ำชลประทานซอยแยกขวา ๑ ไปทางทิศใต้ ถึงหลักเขตที่ ๖ ซึ่งตั้งอยู่ห่างจากริมคลองส่งน้ำชลประทานซอยแยกขวา ๑ ฝั่งตะวันออก ตรงแนวปากคลองส่งน้ำวัดชายทุ่งฝั่งเหนือ ตามแนวเส้นตั้งฉาก๒๐๐ เมตรด้านใต้ จากหลักเขตที่ ๖ เป็นเส้นตรงไปทางทิศตะวันตก ถึงหลักเขตที่๗ ซึ่งตั้งอยู่ปากคลองส่งน้ำวัดชายทุ่งฝั่งเหนือจากหลักเขตที่ ๗ เลียบตามริมคลองส่งน้ำวัดชายทุ่งฝั่งเหนือ ไปทางทิศตะวันตกถึงริมแม่น้ำสุพรรณบุรีฝั่งตะวันออก แล้วเป็นเส้นตรงไปทางทิศตะวันตก ถึงหลักเขตที่๘ ซึ่งตั้งอยู่ริมแม่น้ำสุพรรณบุรีฝั่งตะวันตกจากหลักเขตที่ ๘ เลียบตามริมแม่น้ำสุพรรณบุรี ฝั่งตะวันตกไปทางทิศเหนือ ถึงหลักเขตที่ ๙ ซึ่งตั้งอยู่ปากลำรางระบายน้ำใต้วัดศรีบัวบานฝั่งใต้จากหลักเขตที่ ๙ เลียบตามริมลำรางระบายน้ำใต้วัดศรีบัวบานฝั่งใต้ไปทางทิศตะวันตก ถึงหลักเขตที่ ๑๐ ซึ่งตั้งอยู่ห่างจากริมคูเมือง ตามแนวลำราง ๔๐๐เมตรจากหลักเขตที่ ๑๐ เป็นเส้นตรงไปทางทิศตะวันตก ถึงหลักเขตที่๑๑ ซึ่งตั้งอยู่ริมคลองส่งน้ำชลประทาน ซอยแยกซ้าย ๒ ฝั่งเหนือ ตรงริมสะพานรถไฟจากหลักเขตที่ ๑๑ เลียบตามริมคลองส่งน้ำชลประทาน ซอยแยกซ้าย๒ ฝั่งเหนือ ไปทางทิศตะวันตก ถึงหลักเขตที่ ๑๒ ซึ่งตั้งอยู่ริมคลองส่งน้ำชลประทานฝั่งตะวันออกด้านตะวันตก จากหลักเขตที่ ๑๒ เลียบตามริมคลองส่งน้ำชลประทานฝั่งตะวันออกไปทางทิศเหนือ บรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอมกิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองสุพรรณบุรีจังหวัดสุพรรณบุรี (ฉบับที่ ๒) พ.ศ. ๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลเมืองสุพรรณบุรี จังหวัดสุพรรณบุรีได้เจริญขึ้น และมีชุมนุมชนอยู่หนาแน่น ประกอบกับทางด้านตะวันตกเป็นบริเวณที่ตั้งของสถานีรถไฟซึ่งกำลังขยายตัวไปสู่ความเจริญจึงสมควรขยายเขตเทศบาลเมืองสุพรรณบุรี จังหวัดสุพรรณบุรีเพื่อประโยชน์ในการบริหารและการทะนุบำรุงท้องถิ่นต่อไปธิดาวรรณ/แก้ไข๑ พฤศจิกายน๒๕๔๕ปิติวรรณ/ปรับปรุง๙ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษา เล่ม ๘๓/ตอนที่ ๒๑/ฉบับพิเศษ หน้า ๑/๕ มีนาคม ๒๕๐๙